अचानक मन घबराता है और प्रारंभ होता है विचारों का उथल पुथल हर घटना में मन ही है जो यातो सफलता का लेबल लगाता है या फिर असफलता का. पर वस्तुतः ये मात्र एक घटना थी उससे जयादा कुछ नहीं कुछ अच्छा हो तो मन कूद कर श्रेय लेना चाहता है और अगर कुछ अशुभ तो दूसरों पर टालना आदत होती है. मन के मायाजाल को ठीक से समझें तो ज्ञात होगा की विचारों की श्रृंखला पे कोई अंकुश नहीं ये जारी हैं हमेशा और कारण हैं हमारे अस्थिरता का. मन विचारों का पुलिंदा मात्र हमारे मानस पटल पर वो तरंग उत्पन्न करता है जो हमेशा हमे एक दौड़ की और धकेलते रहता है.